Κόπα Σεντροαμερικάνα 2014

Το Κόπα Σεντροαμερικάνα 2014 (γνωστό επίσης ως Copa Centroamericana Tigo USA 2014 για εμπορικούς λόγους) ήταν το 13ο Κόπα Σεντροαμερικάνα, το περιφερειακό κύπελλο εθνικών ομάδων ποδοσφαίρου ανδρών στην Κεντρική Αμερική. Διοργανώθηκε από την Ποδοσφαιρική Ένωση Κεντρικής Αμερικής (UNCAF) και διεξήχθη στις Ηνωμένες Πολιτείες.

Επισκόπηση 
Τον Ιανουάριο του 2013, η UNCAF ανακοίνωσε ότι η διοργάνωση θα φιλοξενηθεί στις Ηνωμένες Πολιτείες, ειδικά στην Καλιφόρνια και το Τέξας. Ο Εδουάρδο Λι, ο πρόεδρος της Ομοσπονδίας Ποδοσφαίρου της Κόστα Ρίκα και Αντιπρόεδρος της UNCAF, είπε ότι η διοργάνωση θα πραγματοποιηθεί με σκοπό τον εορτασμό των 25 χρόνων από την ίδρυσή της UNCAF. Η ανακοίνωση έγινε επίσημα τον Ιανουάριο του 2014 και ανακοινώθηκε ότι η διοργάνωση θα πραγματοποιηθεί το Σεπτέμβριο του 2014.

Μετά την ανακοίνωση, ο πρόεδρος της UNCAF, Ραφαέλ Τινόκο, είπε ότι επιλέχθηκε ο Σεπτέμβριος του 2014 καθώς «ο Σεπτέμβριος είναι ο μήνας της ανεξαρτησίας» και ότι υπάρχουν εννέα ημέρες του Σεπτεμβρίου στο ημερολόγιο των Διεθνών Αγώνων της FIFA που θα επιτρέψει στις εθνικές ομοσπονδίες να επιλέξουν τους καλύτερους παίκτες. Ο Τινόκο δήλωσε επίσης ότι η διοργάνωση θα βρίσκεται εκτός της περιοχής της Κεντρικής Αμερικής, και θα φιλοξενηθεί στις Ηνωμένες Πολιτείες, λόγω του «συντελεστή χρημάτων».

Οι τέσσερις κορυφαίες ομάδες κερδίζουν μία θέση στο ΚΟΝΚΑΚΑΦ Γκολντ Καπ 2015. Η πέμπτη ομάδα προκρίνεται σε αγώνα κατάταξης με την αντίστοιχη πέμπτη ομάδα από το Κύπελλο Καραϊβικής 2014, με στόχο την πρόκριση στο ΚΟΝΚΑΚΑΦ Γκολντ Καπ 2015. Αυτή είναι η πρώτη φορά που οι δύο ομάδες της πέμπτης θέσης μετέχουν σε αγώνα κατάταξης για μία θέση στο ΚΟΝΚΑΚΑΦ Γκολντ Καπ, καθώς στο παρελθόν πέντε ομάδες από την Κεντρική Αμερική και τέσσερις από την Καραϊβική προκρίνονταν στη διοργάνωση της CONCACAF.

Η νικήτρια της διοργάνωσης κερδίζει μία θέση στο Κόπα Αμέρικα Σεντενάριο, μία διοργάνωση 16 εθνικών ομάδων της CONMEBOL και της CONCACAF στις Ηνωμένες Πολιτείες το 2016.

Το θέμα του ημερολογίου διεθνών αγώνων 
Δύο από τις τέσσερις ημερομηνίες της διοργάνωσης, εμπίπτουν στο «διεθνές παράθυρο» του Ημερολογίου Διεθνών Αγώνων της FIFA για το μήνα Σεπτέμβριο 2014. Οποιεσδήποτε δύο ημερομηνίες μεταξύ 1 και 9 Σεπτεμβρίου με τουλάχιστον τρεις ημέρες παύσης, διατέθηκαν ως πιθανές ημερομηνίες στο διεθνές παράθυρο, πράγμα που σημαίνει ότι οι αγώνες μεταξύ 3ης και 7ης Σεπτεμβρίου είναι σε θέση να έχουν τους καλύτερους παίκτες διαθέσιμους, ενώ οι αγώνες μεταξύ 10ης και 13ης Σεπτεμβρίου (συμπεριλαμβανομένου του τελικού) χρειάζονται την έγκριση των συλλόγων για τη συμμετοχή των παικτών τους.

Ομάδες 
Και τα επτά μέλη της UNCAF μετέχουν στη διοργάνωση.

Με έντονα γράμματα σημειώνωνται οι διοργανώτριες.

Γήπεδα 
Το Μάιο και τον Ιούνιο του 2014, η UNCAF ανακοίνωσε τα γήπεδα διεξαγωγής της διοργάνωσης:

 Το ΡΦΚ Μεμόριαλ Στέιντιουμ στην Ουάσινγκτον, φιλοξένησε τους τρεις αγώνες της πρώτης ημέρας της φάσης των ομίλων στις 3 Σεπτεμβρίου.
 Το Κότον Μπόουλ στο Ντάλας, φιλοξένησε τους τρεις αγώνες της δεύτερης ημέρας της φάσης των ομίλων στις 7 Σεπτεμβρίου.
 Το BBVA Compass Stadium στο Χιούστον, φιλοξένησε τους τρεις αγώνες της τελευταίας ημέρας της φάσης των ομίλων στις 10 Σεπτεμβρίου.
 Το Λος Άντζελες Μεμόριαλ Κόλισεουμ του Λος Άντζελες, φιλοξένησε τον τελικό, την τρίτη θέση και πέμπτη θέση αγώνες στις 13 Σεπτεμβρίου.

Διαιτητές 
Οι ακόλουθοι διαιτητές επιλέχθηκαν να διευθύνουν τους αγώνες:

Διαιτητές
Ρομπέρτο Μορένο (PAN)
Γέφρει Σολίς (CRC)
Έκτορ Ροδρίγες (HON)
Γιόελ Αγιλάρ (SLV)
Βάλτερ Λόπες (GUA)
Ρομπέρτο Γκαρσία (MEX)
Σάντι Βάσκες (DOM)
Τζάιρ Μαρούφο (USA)

Βοηθοί διαιτητές
Ντάνιελ Γουίλιαμσον (PAN)
Λεονέλ Λεάλ (CRC)
Οκτάβιο Χάρα (CRC)
Κέιτζελ Κοράλες (NCA)
Όσκαρ Ομάρ Βελάσκες (HON)
Χουάν Σούμπα (SLV)
Χέρσον Λόπες Καστεγιάνος (GUA)
Άνταμ Γκάρνερ (USA)

Φάση των ομίλων 
Η κλήρωση για την φάση των ομίλων έγινε στις 29 Ιανουαρίου του 2014. Το πρόγραμμα ανακοινώθηκε στις 17 Ιουλίου του 2014. Αλλαγές στο πρόγραμμα έγιναν στις 18 Αυγούστου.

Κριτήρια σε περίπτωση ισοβαθμίας 
Οι ομάδες κατατάσσονται με βάση τα ακόλουθα κριτήρια:
Μεγαλύτερος αριθμός βαθμών σε όλους τους αγώνες της ομάδας
Διαφορά τερμάτων σε όλα τα αγώνες της ομάδας
Μεγαλύτερος αριθμός τερμάτων που θα σημειωθούν σε όλους τους αγώνες της ομάδας
Αποτέλεσμα στα μεταξύ τους παιχνίδια (ανάμεσα σε δύο ομάδες μόνο)
Πέναλτι (ανάμεσα σε δύο ομάδες που αγωνίζονται τον τελευταίο γύρο των αγώνων μόνο)
Κλήρωση

Όμιλος Α΄

Όμιλος Β΄

Τελικό στάδιο 
Στο τελικό στάδιο, αν ένας αγώνας λήξει ισόπαλος στο τέλος της κανονικής διάρκειας παιχνιδιού, ο αγώνας καθορίζεται στη διαδικασία των πέναλτι (δίχως να παιχτεί παράταση).

Αγώνας για την 5η θέση 

Η Ονδούρα προκρίθηκε στα Προκριματικά ΚΟΝΚΑΚΑΦ Γκολντ Καπ 2015 για να εκπροσωπήσει την Ποδοσφαιρική Ένωση Κεντρικής Αμερικής στον αγώνα εναντίον της Γαλλικής Γουιάνας, της ομάδας της πεμπτης θέσης του Κυπέλλου Καραϊβικής 2014, με σκοπό την πρόκριση στο ΚΟΝΚΑΚΑΦ Γκολντ Καπ 2015.

Αγώνας για την 3η θέση

Τελικός 

Η Κόστα Ρίκα προκρίνεται στο Κόπα Αμέρικα Σεντενάριο.

Παραπομπές

Εξωτερικοί σύνδεσμοι 
 

Διοργανώσεις CONCACAF (εθνικές ομάδες)